Η **Χόλι Γκίλιμπραντ** (γεννημένη το 2005)  είναι Σκωτσέζα περιβαλλοντική ακτιβίστρια. Ξεκινώντας από την ηλικία των 13 ετών, έφευγε από το σχολείο της για μία ώρα κάθε Παρασκευή ως ένδειξη διαμαρτυρίας, στο πλαίσιο τωνμαθητικών κινητοποιήσεων για το κλίμα.  «Ευχαριστούμε Γκρέτα που μας άνοιξες τον δρόμο», ήταν τα λόγια που ανάρτησε η Γκίλιμπραντ στον λογαριασμό της στο Τwitter προς τη γνωστή ακτιβίστρια Γκρέτα Τούνμπεργκ από τη Σουηδία.  Το παράδειγμα της Γκίλιμπραντ ακολούθησαν δεκάδες συμμαθητές και συμμαθήτριές της στη μικρή απομακρυσμένη πόλη των 10.000 περίπου κατοίκων Φορτ Γουίλιαμ, στη Βόρεια Σκωτία. Πρόκειται για μια από τις τοπικές απόπειρες για την εδραίωση του ακτιβιστικού κινήματος για την προστασία του περιβάλλοντος στον χώρο της Μεγάλης Βρετανίας. 

Η Γκίλιμπραντ είναι διοργανώτρια του κινήματος Παρασκευές για τη Σκωτία του Αύριο  και αποτελεί μία από τις πλέον δραστήριες ακτιβίστριες που δραστηριοποιούνται σε περιβαλλοντικά θέματα. 

Η Γκίλιμπραντ ονομάστηκε από τους Times της Γλασκώβης Νέα Σκωτσέζα της Χρονιάς για το έτος 2019.  Σε δηλώσεις της, η νεαρή ακτιβίστρια ανέφερε τα εξής: "Πιστεύω πως ο κόσμος είχε πράγματι περισσότερο χρόνο κατά τη διάρκεια του λοκ ντάουν, για να ανακαλύψει τη φύση και για να σκεφτεί τον τρόπο με τον οποίο ζει τη ζωή του και αυτό είναι καλό".  Επίσης, μπήκε στον κατάλογο της ραδιοφωνικής εκπομπής του BBC *Woman's Hour* ως μία από τις τριάντα γυναίκες που εμπνέουν με τον δυναμισμό τους  και έδωσε συνέντευξη στην ίδια εκπομπή.  Έχει γράψει για τους Lochaber Times.

Τον Αύγουστο του 2020, υποστήριξε τον παρουσιαστή και συγγραφέα Κρις Πάκαμ σε μια εθνική εκστρατεία η οποία είχε ως στόχο της να βάλει τέλος στα εγκλήματα κατά της άγριας πανίδας. Τον Νοέμβριο του ίδιου έτους, μαζί με άλλους νέους ακτιβιστές, η Γκίλιμπραντ έθεσε μια σειρά ερωτημάτων στον Βρετανό πολιτικό Άλοκ Σάρμα. Η Γκίλιμπραντ είναι σύμβουλος νεολαίας για λογαριασμό της φιλανθρωπικής οργάνωσης Heal Rewilding, στόχος της οποίας είναι να επιστρέψει περισσότερη γη στη φύση.

Παραπομπές
----------

1. 1 2 3  Fotheringham, Ann (2020-12-10). «Young Scotswoman of the Year Holly Gillibrand: 'Caring is not enough - we have to act'». *Glasgow Times* (Gannett).. Ανακτήθηκε στις 2021-04-24.
2. ↑  Waterhouse, James (2019-02-14). «'I skip school to demand climate change action'». *BBC News* (BBC).. Ανακτήθηκε στις 2021-04-24.
3. 1 2  Theory, Big Web (10 Οκτωβρίου 2019). «Μια, δύο, τρεις, πολλές Γκρέτες». *Documento*. Ανακτήθηκε στις 17 Ιουνίου 2021.
4. ↑  Hinchliffe, Emma (16 Φεβρουαρίου 2021). «Meet the next generation of global climate activists». *Fortune* (στα Αγγλικά). Ανακτήθηκε στις 24 Απριλίου 2021.
5. ↑  «ΒΗΜΑgazino Κυριακή 31 Μαΐου 2020 Pages 1 - 50 - Flip PDF Download | FlipHTML5». *fliphtml5.com*. Ανακτήθηκε στις 17 Ιουνίου 2021.
6. ↑  «Young Scotswoman of the Year: 'Caring is not enough – we have to act' Holly Gillibrand on climate change». *Newsquest Scotland Events*. 2020-12-10.. Ανακτήθηκε στις 2021-04-24.
7. ↑  «Woman's Hour Power List 2020: The List». *BBC*. Ανακτήθηκε στις 2 Μαΐου 2021.
8. ↑  «BBC names Lochaber's Holly on this year's Woman's Hour Power List». *The Oban Times* (Wyvex Media).. Ανακτήθηκε στις 2021-04-26.
9. ↑  Laville, Sandra (8 Φεβρουαρίου 2019). «'I feel very angry': the 13-year-old on school strike for climate action». *The Guardian*. Ανακτήθηκε στις 26 Απριλίου 2021.